Πώς τρως μετά απ' ό,τι έκανες;
Ο Μαρτσέλο δεν απαντά στα μηνύματα και τις κλήσεις μου.
Δεν θέλει να έχει καμιά σχέση μαζί μου.
Έλα τώρα.
Δεν χρειάζεται να πουλήσουν στην JVMA.
Εσύ έχεις θέμα μαζί τους, όχι εγώ.
Εγώ νοιάζομαι μόνο για τον Μαρτσέλο. Δεν θέλω να σώσω την εταιρεία του.
Ίσως γίνονται και τα δύο.
Δεν θα είναι η πρώτη φορά που τα συνδυάζεις,
και το κάνεις με μεγάλη επιτυχία.
Τώρα, σκοπεύω να κάνω το αντίθετο, όπως με συμβούλευες πάντα.
Εκτός αν άλλαξες εσύ.
Σκόπευε να με πάει στο Σολιτάνο, συνεπώς, θα τον αναζητήσω εκεί.
Για να τον πείσω πως ο ερχομός σου
δεν είχε καμία σχέση μ' εμένα.
Καλή σου μέρα, λοιπόν.
Εις το επανιδείν.
ΣΙΛΒΙ ΓΕΙΑ, Η ΣΙΛΒΙ ΕΙΜΑΙ. ΒΡΙΣΚΟΜΑΙ ΣΤΗ ΡΩΜΗ.
Η ΕΜΙΛΙ ΣΤΟ ΠΑΡΙΣΙ
@EMILYINPARIS ΠΕΥΚ-ΑΙΝΩ ΓΙΑ ΤΗΝ ΙΤΑΛΙΑ
ΜΙΝΤΙ ΚΙΝΗΤΟ
Καλημέρα, όμορφη.
Δεν μπορώ να μιλήσω χαριτωμένα.
Χώρισα με τον Νικολά.
Τι; Τι συνέβη;
Τον νοιάζει μόνο να γίνει σύμβουλος, και προσπαθούσε να με ελέγξει.
Όπως έκανε κι ο μπαμπάς μου.
Λυπάμαι πολύ, Μιν.
Κι έχει και χειρότερο.
Χάρη στον Νικολά, μόλις αποκλειστήκαμε από τη Eurovision.
Τι; Πώς;
Χρησιμοποίησε το "Ήλιε μου"
σ' ένα διαφημιστικό σποτ,
ενώ απαγορεύεται αυστηρά η εμπορική χρήση.
Κάνε μήνυση.
Η κριτική επιτροπή ήταν ανένδοτη. Τεθήκαμε εκτός διαγωνισμού.
Τότε, δεν πρέπει να τον εμπιστευθεί ούτε ο Μαρτσέλο.
Προφανώς. Κανείς, βασικά.
Αρκετά το συζητήσαμε. Πώς πάει το ρομαντικό διήμερο;
Βασικά, είναι μεγάλη ιστορία,
αλλά εμφανίστηκε η Σιλβί κι ο ρομαντισμός πήγε περίπατο.
Στάσου, αυτό σημαίνει πως μπορώ να έρθω κι εγώ;
Έχω ανάγκη να φύγω από δω.
Δεν νομίζω πως...
Με την απογευματινή πτήση.
Στείλε μου τη διεύθυνση. Σ' αγαπώ!
Καλή σας μέρα.
Πού θα βρω τα γραφεία της Muratori;
Τα ποια;
Τα γραφεία.
Το εργοστάσιο.
Τον Μαρτσέλο.
- Τον Μαρτσέλο Μουρατόρι; - Ναι, αυτόν.
Καθίστε, παρακαλώ. Καφέ; Κορνέ; Καπουτσίνο;
Όχι, ευχαριστώ.
Καθίστε, παρακαλώ.
Η Έμιλι;
Ουί. Ή μάλλον, σι.
Ο Μαρτσέλο δεν έχει επιστρέψει ακόμη. Νόμιζα πως θα ερχόσασταν μαζί.
Πράγματι, αλλά, μετά, άλλαξα γνώμη.
Εσείς ποια είστε;
Η μητέρα του, η Αντόνια Μουρατόρι. Καλώς όρισες.
Χαίρομαι που σας γνωρίζω.
Κι εγώ ανυπομονούσα να γνωρίσω εσένα.
Σε ανέφερε συνεχώς ο Μαρτσέλο.
- Αλήθεια; Μιλάει για εμένα; - Από τότε που σε γνώρισε.
Γιατί ήρθες μόνη σου, όμως;
Αποφάσισα να του κάνω έκπληξη.
Θα το κάνεις στο γεύμα. Έχει γενέθλια η Μαρία.
Θαυμάσια. Ποια είναι η Μαρία;
Μια από τις κόπτριες υφασμάτων. Είναι χρόνια στην εταιρεία μας.
Τι γλυκό. Είναι ξεχωριστά γενέθλια;
Όχι, εκείνη είναι ξεχωριστή.
Όπως όλοι όσοι εργάζονται στην εταιρεία.
Είμαστε οικογένεια.
Έμιλι;
Τι γυρεύεις εδώ;
Έκπληξη.
Θα της έδειχνα την πόλη τώρα.
Μάλιστα.
Ευχαριστώ. Θα αναλάβω εγώ.
Λοιπόν...
με ακολουθείς τώρα;
Όχι. Βρίσκομαι εδώ επειδή δεν είχα την παραμικρή ιδέα
ότι θα ερχόταν η αφεντικίνα μου.
Ο μόνος λόγος που ήρθα στη Ρώμη ήταν για να δω εσένα.
Αν το επιθυμείς ακόμη, θα ήθελα πολύ να δω την πόλη σου, όπως σχεδιάζαμε.
Εντάξει.
Πάμε, τότε.
Είπες στη μητέρα σου για εμένα;
Εντάξει, θα σου εξομολογηθώ κάτι.
Εκείνη τη μέρα στη Μεζέβ, κακώς δεν ζήτησα το τηλέφωνό σου.
Είπα, λοιπόν, στη μητέρα μου πως γνώρισα μια ξεχωριστή κοπέλα,
αλλά την άφησα να φύγει.
Κι εκείνη μου απάντησε πως, αν είναι γραφτό, θα ξανασυναντηθούμε.
Κι όντως συνέβη.
Θεέ μου. Αλήθεια τώρα;
Η μαμά έχει μαγικές δυνάμεις. Γνωρίζει πολλά.
Κι ο πατέρας σου;
Πέθανε όταν ήμουν δέκα ετών.
Εκπληκτικός τύπος.
Λυπάμαι.
Δεν πειράζει.
Πέτυχε τόσα πολλά.
Μεγάλωσε εδώ κι έστησε μια επιχείρηση.
Μικρή αρχικά.
Αυτή η πόλη φημιζόταν ανέκαθεν
για τις κατσίκες που παράγουν το κασμίρι μας.
Είσαι όντως γιδοβοσκός.
Τρόπον τινά, ναι.
Και η φιλοσοφία του πατέρα μου ήταν να μοιράζεται την όποια επιτυχία του
με ολόκληρο το χωριό.
Σχεδόν άπαντες εδώ εργάζονται για τη Muratori.
Λειτουργούμε με αίσθημα ευθύνης.
Έχουμε χτίσει ένα υπέροχο σχολείο,
βιβλιοθήκη και θέατρο.
Θέλουμε όσοι εργάζονται εδώ να είναι χαρούμενοι.
Ειδάλλως, δεν θα είναι χαρούμενοι και στις ζωές τους.
Συμφωνώ απολύτως.
Απλώς πρώτη φορά ακούω να το διατυπώνει κάποιος έτσι.
Και, μεταξύ άλλων, η ευτυχία περνάει και μέσα από το στομάχι μας.
Γι' αυτό, λοιπόν, ακριβώς στη μία,
καθόμαστε όλοι σαν οικογένεια, να φάμε το πιο πεντανόστιμο γεύμα.
Θεέ μου.
Στην υγειά σου, Μαρία!
Στην υγειά σου.
Πώς λες "χρόνια πολλά" στα ιταλικά;
Μπουόν κουμπλεάνο.
Μπουόν κουμπλεάνο, Μαρία!
Ευχαριστώ πολύ!
Έμιλι, βγάλε φωτογραφία, αν θες, αλλά μην την αναρτήσεις.
Ειδικά τα ρούχα. Είναι ο σημαντικότερός μας κανόνας.
Μα, είναι τόσο ξεχωριστό. Γιατί όχι;
Αποφεύγουμε την προβολή. Ούτε διαφήμιση ούτε μέσα δικτύωσης.
Μας βρίσκουν οι πελάτες.
Συγχώρεσε τη μητέρα μου. Ενίοτε, γίνεται παρανοϊκή.
Όχι παρανοϊκή. Προστατευτική.
Υπερπροστατευτική, θα έλεγε κανείς.
Φοβερή μαμά είμαι.
Ευχαριστώ που μου έδειξες το σπίτι σου.
Δεν είναι εδώ. Θα είναι η επόμενή μας στάση.
Άρα, θα συνεχιστεί η ξενάγηση.
Μετά από το φαγητό.
Δεν το πιστεύω ότι μεγάλωσες εδώ.
Πώς μπόρεσες να φύγεις;
Αυτό είναι το πρόβλημα. Δεν φεύγει κανείς.
Να ο πατέρας μου.
Κι ο παππούς μου.
Ο πατέρας του. Οι αδελφές μου. Ένα σωρό ξαδέλφια, που δεν ξέρω καν πώς λέγονται.
Ένα τραπέζι γεμάτο ιστορία.
Όντως.
Τι σκέφτεσαι;
Δεν ξέρω αν θες να το ακούσεις.
Θέλω να ακούσω οτιδήποτε σκέφτεσαι.
Τώρα που είδα το Σολιτάνο, ή μάλλον, το ένιωσα,
η Σιλβί είχε δίκιο.
Ξέρω ότι σκοπεύεις να πουλήσεις την εταιρεία
και το θεωρώ τεράστιο λάθος.
Μάλιστα. Και...
Πώς γνωρίζεις γι' αυτό;
Ακούγεται παντού.
Μέχρι να έρθω εδώ, πίστευα πως δεν με αφορούσε,
αλλά αυτό το μέρος κι όσα έχετε δημιουργήσει είναι ξεχωριστά.
Αλλά κι αναχρονιστικά.
Η μητέρα μου μισεί τις αλλαγές.
Εγώ, όμως, δεν θέλω να είμαστε αόρατοι.
Πρέπει να επεκταθούμε περισσότερο παγκοσμίως.
Πράγματι, δεχτήκαμε μια πρόταση από την JVMA, και την εξετάζουμε.
Σε λίγες μέρες, θα τους απαντήσουμε.
Κι εγώ ξέρω τι επιθυμώ.
Δεν έχουν απομείνει πολλοί σαν εσάς.
Η εταιρεία σας διαθέτει ψυχή. Το ένιωσα στο τραπέζι.
Και στην ποιότητα των προϊόντων σας. Δεν θα ήθελα με τίποτα να χαθεί αυτό.
Δεν πρόκειται.
Θέλω να γίνουμε μεγάλη φίρμα, όπως η Prada και η Gucci.
Συνεπώς, θα χρειαστούμε χρήματα.
Τους γνωρίζω, όμως, και δεν είναι αξιόπιστοι.
Δεν πιστεύω ότι θα το πω...
Τι θα έλεγες να συναντηθείς μ' εμάς;
Άντε πάλι τα ίδια.
Πάνω απ' όλα η δουλειά.
Το λέω επειδή σε νοιάζομαι. Μπορούμε να βοηθήσουμε.
Άκουσέ μας, έστω.
Απορρίψαμε κάθε ιταλικό γραφείο.
Γιατί να συνεργαστούμε μ' ένα γαλλικό;
Επειδή...
όπως κι εσείς, είμαστε ξεχωριστοί.
Έμιλι.
Μάλλον δεν έπρεπε να έρθεις εδώ.
Λυπάμαι.
Όχι, εγώ λυπάμαι.
Δεν έπρεπε. Ξεπέρασα τα όρια.
Μερικές φορές, αδυνατώ να συγκρατηθώ.
Θα φροντίσω να επιστρέψεις άμεσα στη Ρώμη.
Διαφημιστικό Renault Cinq, λήψη 3.
Και, στοπ!
Ωραία. Πάμε άλλη μία.
Σιλβί, τι ευχάριστη έκπληξη.
Τι σε φέρνει στη Ρώμη;
Δεν είμαι βέβαιη πλέον.
Χαίρομαι που σε βλέπω, πάντως.
Τελειώνω σε δυο ώρες. Μπορείς να έρθεις τότε ή...
Όχι, θα περιμένω.
Ας δω να δουλεύει και κανένας άλλος.
Θα σου βρω καρέκλα.
Φέρτε μια καρέκλα για την κυρία.
Οι βέσπες άργησαν να έρθουν.
Πάμε πάλι!
Κάτι σε φέρνει διαρκώς στη Ρώμη, Σιλβί.
Δεν είναι προφανές;
Θα ήθελα να πιστεύω πως είμαι εγώ. Μα, όχι.
Η πόλη σε κρατάει δέσμια.
Ή αντιπροσωπεύει αυτό που θες να είσαι.
Τι, δηλαδή;
Καλλιτέχνις.
Όχι.
Σκηνοθέτρια;
Παρακολούθησα τα μαθήματά σου επειδή θαύμαζα τις ταινίες σου.
Προφανώς και ήθελα να μάθω, μα ήταν απλώς η φαντασίωση μιας μεσήλικης.
Μάλιστα.
Άλλες γυναίκες κάνουν μπότοξ κι άλλες σπουδάζουν κινηματογράφο.
Βλέπεις, ξέρω σε τι είμαι καλή.
Τρέχω ένα γραφείο πλέον.
Η δουλειά, όμως, δεν είναι το παν.
Το ξέρω.
Κατά κάποιον τρόπο, ο ερχομός μου εδώ μου το υπενθύμισε.
Σήμερα, είπα σε μια Αμερικανίδα που εργάζεται για εμένα
να θυσιάσει τον έρωτά της για τις δικές μου φιλοδοξίες.
Και τι έκανε;
Αρνήθηκε, ως όφειλε.
Πλέον, ασχολούμαι αποκλειστικά με τη δουλειά μου.
Συνεργάζομαι και με τον σύζυγό μου. Άνοιξε κλαμπ στο Παρίσι.
- Είστε ακόμη μαζί; - Ναι.
Πρέπει να είσαι ο μόνος άνδρας που έχει ζηλέψει.
Και τι σημαίνει αυτό για εμάς;
Όταν βρεθείς στη Ρώμη...
Λοιπόν, οι Ιταλοί παρέχουν το καλύτερο ρουμ σέρβις.
Πόσο χαίρομαι που ήρθες.
Λοιπόν; Τι έγινε με τον Ιταλό Επιβήτορα;
Τον σχόλασες ήδη;
Μάλλον το αντίθετο.
Έλα να βγούμε έξω.
Κατά βάθος, εγώ ευθύνομαι για το μπλέξιμο με τη Eurovision.
Γιατί το λες αυτό; Ο Νικολά σε σαμποτάρισε.
Επειδή, όσες φορές του ζήτησα να επιλέξει εμένα, το έκανε.
Έπρεπε να έχω καταλάβει πόσο σημαντική ήταν η εικόνα του.
Μην προσαρμόζεις τη ζωή και την καριέρα σου
με βάση την ευτυχία άλλων.
Το ξέρω. Φέρθηκε απαίσια.
Μα... ξέρεις τι με πονάει περισσότερο απ' όλα;
Τι;
Τον αγαπώ ακόμη.
Δεν βγάζει κανένα νόημα.
Δεν είναι απαραίτητο.
Όμως... κοίτα γύρω μας. Δεν είναι εκπληκτικά;
Όντως.
Βλέπω τα κτήρια και τα ερείπια,
που στέκουν μετά από χιλιάδες χρόνια,
και φαντάζομαι πώς ζούσαν οι άνθρωποι τότε.
Βλέπεις πιο καθαρά τα δικά σου.
Πανέμορφα ερείπια.
Ακριβώς.
Αυτή η πόλη είναι πιο όμορφη και ζωντανή επειδή έχει περάσει τόσα πολλά.
Αποτελεί μέρος της μαγείας της.
Εμ,
γράφω ένα τραγούδι,
για να κατανοήσω όσα αισθάνομαι.
Έγραψες τραγούδι;
Σχεδόν, αλλά μου λείπει το ρεφρέν και μόλις μου έδωσες μια ιδέα.
Γρήγορα. Έλα δω.
Τράβηξέ το, να μην ξεχάσω τους στίχους.
Τι κάνεις;
- Καλησπέρα. - Καλησπέρα.
Θα σε πείραζε να παίξω ένα λεπτό;
Τα φιλοδωρήματα, δικά σου.
Εντάξει.
Λοιπόν.
Χτίσαμε αυτήν την πόλη, λιθαράκι-λιθαράκι
Κάπως αστείο, αν το σκεφτείς λιγάκι
Παραλίγο να καταφέρουμε τα πάντα
Αφάνταστα μοχθήσαμε
Το δικό μας κάστρο χτίσαμε
Μετά, όμως, είδαμε Αυτό το βασίλειο να καταρρέει
Το κλάμα είναι αυτό που μας θυμίζει
Πως είμαστε ζωντανοί
Οι ρωγμές αφήνουν το φως να μπει
Και, ενίοτε, γίνονται εμφανή
Τα διαμάντια στη σκόνη
Τα ερείπιά μας κρύβουν ομορφιά
Έτσι πάει, αγάπη μου
Μια πόρτα κλείνει, μια άλλη είναι ανοιχτή
Τίποτα φοβερό, στην τελική
Εμπρός, λοιπόν, πες μου αντίο
Στο μυαλό μου, φωλιάζει μια αυτοκρατορία
Και μπορώ να την ξαναχτίσω από την αρχή
Το κλάμα είναι αυτό που μας θυμίζει
Πως είμαστε ζωντανοί
Οι ρωγμές αφήνουν το φως να μπει
Κι ενίοτε,
Τα διαμάντια στη σκόνη βλέπω καθαρά
Τα ερείπιά μας κρύβουν ομορφιά
Καλημέρα.
Καλημέρα, Έμιλι.
Θα γίνει ό,τι ήθελες.
Θα σας συναντήσουμε αύριο.
Θεέ μου. Αυτό είναι καταπληκτικό.
Πώς άλλαξες γνώμη;
Η μητέρα μου άκουσε όσα είπες κι επιθυμεί να μάθει περισσότερα.
Μα τι νόημα θα έχει να μιλήσουμε;
Δεν έχετε γραφεία στη Ρώμη.
Κι όμως.
Έχουμε γραφεία στη Ρώμη.
Εκπροσωπούμε την Bavazza, σωστά;
Κι αυτό παρέλειψες να το αναφέρεις.
Λοιπόν, στείλε μου τη διεύθυνση, και θα τα πούμε αύριο. Στη μία.
Θαυμάσια. Θα τη στείλω.
Θα τη λάβεις, πολύ σύντομα. Ευχαριστώ πολύ.
Ελπίζω να μη δουλεύεις σήμερα.
Έχω ήδη ακυρώσει τα πάντα.
Ωραία.
Θέλω όσο τίποτα να περπατήσω στην πόλη,
να φάω ζυμαρικά και να κάνω έρωτα.
Μ' αρέσει...
Μισό λεπτό, να την ξεφορτωθώ. Εν τάχει, Έμιλι.
Μας έκλεισα συνάντηση. Δεν ξέρω πώς, αλλά τα κατάφερα.
Τι; Τέλεια!
Πού και πότε;
Αύριο, στη μία, στα γραφεία μας στη Ρώμη.
Ορίστε;
Πώς θα μας προσλάβουν αν δεν έχουμε;
Θα βρούμε.
Συγγνώμη, αγάπη.
Πρέπει να ετοιμάσω μια παρουσίαση
και να μας βρω γραφεία.
Τι συμβαίνει;
Έχασα τον τύπο, μα έκλεισα τη συμφωνία.
Αυτό είναι υπέροχο, Εμ.
Η ιστορία της ζωής μου.
Θεέ μου.
- Θεέ μου, απίστευτο. - Τι είναι;
Το βίντεο όπου τραγουδούσα έκανε θραύση.
Στο Instagram;
Όχι, κάποιος τουρίστας το ανέβασε στο TikTok.
- Δεν θα το πιστέψεις. - Τι;
Μου έστειλε μήνυμα το Chinese Popstar.
Θέλουν να επιστρέψω ως κριτής,
και να το πω ζωντανά. Ούτε τίτλο δεν έχει ακόμη.
"Όμορφα Ερείπια", ίσως;
"Όμορφα Ερείπια".
Τέλειο. Θεέ μου, αυτό είναι ακόμη καλύτερο από τη Eurovision.
Πρέπει να φύγω άμεσα για Παρίσι.
Σώθηκα, Έμιλι.
Σχεδιάζουμε το νέο ξενοδοχείο Bulgari,
όχι τα αποδυτήρια στο Yankee Stadium.
Ελάτε τώρα, βρε παιδιά. Σκεφτείτε το λίγο.
Όταν μπαίνουν στο λόμπι, θέλω να τους κόβεται η ανάσα!
Εξαιτίας της ομορφιάς που θα αντικρίζουν παντού.
Και δεν τη βλέπω εδώ!
Μην ενοχλείστε.
Τον ξέρω απ' όταν ψώνιζε στα μεταχειρισμένα.
Η Σιλβί Γκρατό.
Δεν το πιστεύω, ωραία μου κυρία.
Στις ομορφιές σου, γλυκιά μου.
Κι εσύ το ίδιο.
Από δω οι εξαιρετικοί μου συνεργάτες.
Η ομάδα-όνειρο.
Είναι η τελευταία γυναίκα με την οποία κοιμήθηκα.
Προτού στραφώ στους άνδρες.
Δεν ξέρω αν πρέπει να το εκλάβω ως κομπλιμέντο ή προσβολή.
Χαίρομαι που σε βλέπω.
Κι εγώ.
Τι σε φέρνει στη Ρώμη;
Έχω έρθει για δουλειά και θέλω μια μικρή χάρη.
Φυσικά. Οτιδήποτε.
Αναζητώ ένα όμορφο γραφείο για μια σημαντική συνάντηση αύριο.
Πολύ ευχαρίστως.
Υπάρχουν πολλά γραφεία στο παλάτι μου.
Βασικά, αυτός εδώ ο χώρος θα ήταν τέλειος.
Το γραφείο μου;
Για ένα μεσημέρι.
Και κάτι ακόμη.
Μπορείς να αφαιρέσεις την επωνυμία σου από την πόρτα;
Υποτίθεται πως είναι τα γραφεία μας στη Ρώμη.
Μάλιστα. Δεν έχεις αλλάξει καθόλου, έτσι;
Απ' όταν άλλαξα εσένα, όχι.
ΓΡΑΦΕΙΟ ΓΚΡΑΤΟ
Πάω για φαγητό. Μπορεί να αργήσω.
- Θα αναλάβεις τις κλήσεις μου; - Φυσικά.
"Λείπει η γάτα, χορεύουν τα ποντίκια".
Ορίστε;
Έκφραση είναι.
Κλείσε δύο εισιτήρια στην επόμενη πτήση για Ρώμη. Άμεσα.
Τι τρέχει;
Μόλις μίλησα με τη Σιλβί. Μας θέλει στη Ρώμη για μια συνάντηση.
- Στη Ρώμη; Τέλεια! - Ναι.
Δεν παίρνω τίποτα. Θα ψωνίσω εκεί.
Θα μείνουμε στο ίδιο δωμάτιο.
- Όχι. - Ναι.
Με δύο κρεβάτια. Μα μη διανοηθείς να κουβαλήσεις άγνωστους άνδρες.
Για τι με πέρασες;
Σε ξέρω καλά.
Δεν μ' αρέσει το σλόγκαν αυτής της καμπάνιας.
"Οι Ιταλοί το κάνουν καλύτερα". Εξαιρετικό είναι.
Και καλύτερο από το τίποτα, που είχαμε όταν φτάσαμε εδώ.
Ας το αφήσουμε τώρα. Πάμε να πουλήσουμε τους εαυτούς μας.
Το όνειρο έγινε πραγματικότητα. Έχουμε επιτέλους γραφεία στη Ρώμη.
Για ένα μεσημέρι μόνο. Μη σας γίνει συνήθεια.
Σας ευχαριστώ πολύ που ήρθατε.
Είναι μεγάλη τιμή που σας γνωρίζω, κα Μουρατόρι.
Πολύ μεγάλη μας τιμή.
Πολύ ευγενικό. Μη μας ευχαριστείτε ακόμη, όμως.
Όπως είπα στην Έμιλι, δεν έχουμε κάνει ποτέ προώθηση,
και δεν ξέρω αν είμαστε έτοιμοι να το κάνουμε τώρα.
Μπορείτε να έχετε και τα δύο.
Να παραμείνει η εταιρεία μικρή και ανεξάρτητη,
μα να τη μάθουν περισσότεροι.
Γιατί, όμως, να προσλάβουμε μια γαλλική διαφημιστική;
Θα προσφέρουμε μια φρέσκια ματιά.
Ξέρουμε πως οι Ιταλοί το κάνουν καλύτερα.
- Εννοείται αυτό. - Ναι.
Δεν θα λέμε το προφανές;
Δεν είναι αυτό το σλόγκαν μας.
- Όχι. - Όχι.
Όχι.
Ξέρω ότι, στο παρελθόν, δεν είχατε διαφημιστεί,
αλλά έχω μια ιδέα για μια διακριτική καμπάνια.
Δεν αφορά καθόλου τη φίρμα.
Αντί για τα ρούχα σας, μπορείτε να προωθήσετε τον τρόπο ζωής σας.
Την οικογένεια, τη χαρά, την κοινότητα.
Και στην κάτω δεξιά γωνία, θα γράφει Umberto Muratori.
Με τόσο μικρά γράμματα, που θα φαίνεται με δυσκολία.
Πολύ ενδιαφέροντα όλα αυτά, αλλά...
είναι απαράδεκτο
να προσπαθείτε να ξεγελάσετε μια Ιταλίδα.
Δεν καταλαβαίνω τι εννοείτε.
Το Γραφείο Γκρατό δεν διαθέτει παράρτημα στη Ρώμη.
Είμαστε στο γραφείο του Τζ. Μπαρμπιέρι.
Τι; Ορίστε;
Ποιος είναι αυτός; Δεν τον έχω ακουστά.
Νομίζω πως μετακόμισε σε μεγαλύτερο χώρο.
Σταματήστε, σας παρακαλώ.
Γνωριζόμαστε όλοι στη Ρώμη.
Για την ακρίβεια,
ήμουν η τελευταία γυναίκα που κοιμήθηκε προτού στραφεί στους άνδρες.
Τι πράγμα;
Μεταξύ μας, η μνήμη μου είναι κάπως θολή ως προς αυτό.
Δεν μου είπες πως η συνάντηση ήταν με την Αντόνια Μουρατόρι.
Θα σου έλεγα πως χάνεις τον χρόνο σου.
Μια στιγμή, Αντόνια. Συγγνώμη, κα Μουρατόρι.
Όπως κι εσείς, θα έκανα οτιδήποτε για να συνεργαστώ με άτομα που νοιάζομαι.
Καθώς, όταν νοιάζεσαι, δεν είναι δουλειά, αλλά αγάπη.
Άρα, με καταλαβαίνεις.
Μας καταλαβαίνεις.
Κι εγώ καταλαβαίνω τον Μαρτσέλο.
Θέλει να κατακτήσει τον κόσμο.
Δεν έχω την ίδια φιλοδοξία, αλλά χρειαζόμαστε τα χρήματα.
Και θεωρώ πως δεν έχω πλέον την πολυτέλεια να είμαι σνομπ.
Δώστε μας έξι μήνες.
Έχω έξι χρόνια να πληρώσω φόρους.
Τι είναι έξι μήνες, λοιπόν;
Μπορεί να μην ισχύει πλέον η πρόταση της JVMA, μαμά.
Αν μας θέλουν όντως, θα περιμένουν.
Έχετε έξι μήνες.
Αντόνια.
Ανυπομονώ να συνεργαστούμε.
Απόψε, θα διοργανώσω πάρτι προς τιμήν
των δυο αγαπημένων μου γυναικών στη Ρώμη!
Άρα, τελικά,
όντως ήρθες για δουλειά, κι όχι για εμένα.
Δεν ισχύει αυτό, σου είπα.
Συγχαρητήρια. Πήρες αυτό που ήθελες.
Μαρτσέλο.
Συγγνώμη.
Γραφείο Γκρατό.
Θεέ μου!
Τι συναρπαστικό!
Θα του το πω εγώ!
Σας ευχαριστώ πολύ.
Ευχαριστώ. Γεια σας!
Γκαμπριέλ!
Γκαμπριέλ, σου έχω σπουδαία νέα.
Πήρε η Michelin. Θα ανακοινώσουν τα αστέρια απόψε.
Θα λάβεις κι εσύ.
Δεν ισχύει αυτό.
Η Μαριάν ήταν απάτη. Φάρσα θα ήταν.
Όχι. Ισχύει, εντάξει; Σ' το ορκίζομαι.
Μίλησα η ίδια με τον Ρεζί Λομπάρ.
Είναι όντως της Michelin.
Γιατί δεν με ενημέρωσε η Έμιλι;
Είναι στη Ρώμη, στον φίλο της.
Ξέρω πόσον καιρό περίμενες.
Το αξίζεις και με το παραπάνω. Πρέπει να το γιορτάσουμε. Απόψε.
Ξέρεις κάτι; Ναι.
Θα το γιορτάσουμε.
Είμαι τόσο υπερήφανη για εσένα.
Εντάξει. Τα λέμε απόψε.
Το κινητό μου έχει πάρει φωτιά.
Τα λέμε απόψε.
Εντάξει, τα λέμε αργότερα.
Συγγνώμη, παιδιά. Με συγχωρείτε!
Μια στιγμή, παρακαλώ.
Θα ήθελα να κάνω μια πρόποση. Στην υγειά δυο πανίσχυρων γυναικών.
Τριών πανίσχυρων γυναικών, βασικά.
Τα οφείλουμε όλα στην Έμιλι.
Στις τρεις πανίσχυρες γυναίκες!
Το ξέρω αυτό το ύφος. Τι συμβαίνει;
Αν δεν το παρατήρησες, κάποιος απουσιάζει.
Ο Μαρτσέλο.
Δεν πειράζει. Έχασα στον έρωτα, αλλά κέρδισα στη δουλειά.
Λυπάμαι πολύ, Έμιλι. Δεν ήθελα να...
Μια χαρά ήθελες. Και δεν έδωσες δεκάρα.
Μα ήταν δική μου απόφαση.
Απλώς δεν ξέρω αν πήρα τη σωστή.
Μάλλον την πήρες.
ΛΟΡΑΝ ΕΙΜΑΙ ΣΤΟ ΠΑΡΙΣΙ. ΠΟΥ ΕΙΣΑΙ;
ΣΙΛΒΙ ΣΤΗ ΡΩΜΗ
ΛΟΡΑΝ ΕΛΑ ΠΙΣΩ ΓΡΗΓΟΡΑ. ΜΟΥ ΛΕΙΠΕΙΣ.
ΟΛΟΚΛΗΡΩΝΩ ΜΙΑ ΣΥΜΦΩΝΙΑ ΕΔΩ. ΘΑ ΓΥΡΙΣΩ ΣΥΝΤΟΜΑ, ΑΓΑΠΗ ΜΟΥ.
- Γεια. - Γεια.
Φοβόμουν πως δεν θα έρθεις επειδή είσαι θυμωμένος μαζί μου.
Η μητέρα μου είπε πως ζήτησες να μην εμπλακείς στη συνεργασία.
Ήρθα να μάθω γιατί.
Δεν θέλω να συνεργαστούμε, Μαρτσέλο.
Θέλω να είμαστε μαζί.
Αύριο, επιστρέφω στο Παρίσι.
Τότε, πρέπει να αξιοποιήσουμε στο έπακρο την τελευταία μας βραδιά στη Ρώμη.
Ζητώ συγγνώμη.
Σεφ Γκαμπριέλ,
είναι η τρίτη φορά που τρώω εδώ,
και κάθε εμπειρία ήταν καλύτερη από την προηγούμενη.
Συγγνώμη, ποιος είστε;
Είμαι απλώς κάποιος που εκτιμά ένα καλό γεύμα.
Χωρίς ειδική μεταχείριση.
Συγχαρητήρια, φίλε.
Το 'ξερα ότι είχες κάτι. Το μυρίζομαι εγώ το ταλέντο.
Αυτό ανήκει και σ' εσάς. Τους συνεταίρους μου.
Δεν θα τα κατάφερνα χωρίς τη στήριξή σας.
- Και τα χρήματα του Αντουάν. - Ναι.
Παρότι χρωστάμε,
είναι η πιο διασκεδαστική επένδυση.
Μετά από αυτό, ίσως να αλλάξουν τα πράγματα.
Στροφή.
Μου φαίνεται απίστευτο που θα λάβω όντως αστέρι.
Κρίμα που λείπει η Έμιλι.
Νιώθω ένα κενό χωρίς εκείνη.
- Συγχαρητήρια. - Ευχαριστώ.
Είμαι απίστευτα χαρούμενη για εσένα. Θεωρώ πως είσαι εξαιρετικός.
Ευχαριστώ.
- Μια χαρά γεμίζει το κενό. - Όντως.
Μπορώ να σου πω λίγο;
Ναι. Φυσικά.
Κοίτα, Ζενεβιέβ, δεν θέλω να βγάλεις λάθος συμπεράσματα.
Ξεφύγαμε λίγο τις προάλλες,
αλλά ήταν μόνο για μια στιγμή.
Είσαι γειτόνισσα, φίλη μου,
και, στο εξής, θα συνεργαζόμαστε.
Ας μείνουμε σ' αυτό, εντάξει;
Φυσικά. Εννοείται.
Ωραία. Χαίρομαι που το ξεκαθαρίσαμε.
Με συγχωρείς.
Γεια, είμαι η Έμιλι Κούπερ.
Ξέρετε τι πρέπει να κάνετε.
Έμιλι, εγώ είμαι.
Επιτέλους συνέβη. Έλαβα το αστέρι.
Σου είμαι ευγνώμων.
Για όλα.
Λοιπόν, πότε θα σε ξαναδώ;
Εξαρτάται. Πότε θα ξαναρθείς στο Παρίσι;
Σύντομα. Πλέον, έχεις κι εσύ αρκετούς λόγους για να ξαναρθείς.
Αρκεί να είμαστε μόνο εσύ, εγώ, και τα ζυμαρικά.
Τρίο, δηλαδή.
Δεν σε είχα για τέτοια κοπέλα.
Αντίο, όμορφη.
Έμιλι, εγώ είμαι.
Επιτέλους συνέβη. Έλαβα το αστέρι.
Σου είμαι ευγνώμων. Για όλα.
Ζήτω!
Άργησα, αλλά σας έχω σπουδαία νέα.
Ο Γκαμπριέλ πήρε το αστέρι. Στ' αλήθεια αυτήν τη φορά.
Προφανώς, χαιρόμαστε απίστευτα.
Πάμε στα δικά μας, όμως.
Το Γραφείο Γκρατό ανοίγει κι επισήμως γραφεία στη Ρώμη.
Κάποιος πρέπει να τα τρέξει.
Προσφέρομαι.
Να επιλέξεις οπωσδήποτε εμένα.
Τα ιταλικά μου είναι άψογα και είμαι ο αρχαιότερος όλων εδώ.
Γι' αυτό σε χρειάζομαι στο Παρίσι.
Εγώ, τότε. Είναι το όνειρό μου,
απ' όταν πέρασα ένα καλοκαίρι
μ' ένα από τα σκυλιά του Βαλεντίνο.
Σοβαρά τώρα;
Πέρασα τρεις μήνες μεταξύ αίγλης και υπογείου.
Όλη η μόδα σε μια φράση.
Μήπως ξεχνάτε κάποιον πολύ σημαντικό;
Εμένα.
Μιλάω κι εγώ ιταλικά, και περνούσα απίστευτα εδώ.
Μα προέχει ο πελάτης μας.
Γι' αυτό, λοιπόν, θα ήθελα...
να τρέξει η Έμιλι τα γραφεία μας στη Ρώμη.
- Τι; - Στάσου; Εγώ; Γιατί;
Η Αντόνια εντυπωσιάστηκε απ' όσα έκανες στη συνάντηση.
Έκλεισε τη συμφωνία υπό τον όρο να αναλάβεις εσύ τον λογαριασμό.
Αυτή ή ο γιος της;
Η Έμιλι δεν μιλά καν ιταλικά.
Μάμα μία! Ντροπή και αίσχος!
Ούτε γαλλικά μιλάει, αλλά δεν τη σταμάτησε ποτέ αυτό.
Τι σημαίνει αυτό, δηλαδή;
Θα μείνεις στη Ρώμη.
Σου έχουμε ήδη βρει διαμέρισμα.
Φρόντισε να σου στείλουν τα ρούχα σου.
Συγχαρητήρια, Έμιλι. Έκλεψες το όνειρό μου.
Και το δικό μου.
Τι πράγμα;
Δεν θα είναι για πάντα.
Θα μου βρουν ένα προσωρινό διαμέρισμα.
Φρόντισε να κάνεις χώρο, σκύλα.
Μόλις γυρίσω από τη Σαγκάη, θα έρθω κι εγώ εκεί.
Το καλό που σου θέλω.
Εννοείται.
Θα σφραγίσω κι εγώ το διαβατήριο.
Τσάο.
Πώς και είστε ξύπνιοι τόσο νωρίς;
Τόσο αργά, θες να πεις. Το γιορτάζαμε όλη νύχτα.
Τα έμαθες;
Ο Γκαμπ έλαβε το αστέρι της Michelin.
- Συγχαρητήρια. - Ευχαριστώ.
Ήδη σχεδιάζουμε να επεκταθούμε.
Λέω να ανοίξουμε το Ζιζί 2 στο Λονδίνο.
Στη Νέα Υόρκη.
Γιατί όχι στη Ρώμη; Θα βλέπεις και την Έμιλι.
Τι εννοείς;
Μόλις μίλησα μαζί της. Μετακομίζει στη Ρώμη.
Για τον Μαρτσέλο;
Μάλλον για χάρη της δουλειάς.
Θα τρέξει τα τοπικά γραφεία.
Το Παρίσι δεν θα 'ναι το ίδιο χωρίς εκείνη.
Τα λέμε.
Είσαι καλά, φίλε;
Ναι, απλώς... εξεπλάγην.
Θες τη γνώμη μου;
Εξαιτίας της υπερηφάνειας σου,
έχασες την καλύτερη κοπέλα.
Όπως κι εγώ.
Ίσως.
Δεν σκέφτηκα...
Πάψε να σκέφτεσαι και άρχισε να αισθάνεσαι.
Μπορείς να την ξανακερδίσεις.
Πώς; Είναι μ' εκείνον.
Επειδή δεν είστε μαζί.
Επιστρέφω αμέσως.
ΕΜΙΛΙ ΤΗΛΕΦΩΝΗΤΗΣ
Συγγνώμη για τα φτωχά μου γαλλικά.
Ήθελα, όμως, να σε συγχαρώ.
Είμαι πολύ υπερήφανη για εσένα.
Το αξίζεις και με το παραπάνω.
Όπως βλέπετε, είναι πολύ ήσυχη περιοχή.
Μετά από εσάς.
Παρακαλώ. Εδώ είμαστε.
Το διαμέρισμα είναι του 17ου αιώνα. Αποτελούσε μέρος ενός παλατιού.
Πολύ όμορφο.
Όπως πολλά ακόμη διαμερίσματα, είναι μικρό, αλλά η θέα είναι απίστευτη.
Μεγαλειώδες.
Θα αφήσω το κλειδί και την κάρτα μου στην πόρτα.
Ευχαριστώ.
Πού ακριβώς βρίσκεται;
Έτοιμη;
Μια στιγμή.
Θα είσαι χαρούμενη εδώ.
Είμαι ήδη χαρούμενη.
Πάμε.
Υποτιτλισμός: Παναγιώτης Καρούσος